Formel 4 er en naturlig udvikling af de tidligere ungdomsklasser så som Formel Ford, Formel Opel/Lotus m.fl. Men med en langt højere sikkerhed og et strammere teknisk reglement. Begge dele er med til at gøre Formel 4 til en billigere og langt mere sikker ungdomsklasse. Formel 4 konceptet er udviklet af det internationale bilsportsforbund FIA, specifikt til den kritiske overgang mellem karting og bilsport, og vejen videre over Formel 3, Formel 2 og i sidste ende Formel 1. Det overordnede mål med klassen er at hjælpe den næste generation af danske talenter videre i karrieren.